JohanHeinsen/ENO huggingface dataset:
Viborger Samler, 1841-10-26
Den i § 62 af den 15de Mai 1834 angaaende Provindsialstændernes Jndretning, forsaavidt Sjællands, Fyens og Lolland-Falsters Stifter samt Jsland og Færøerne angaaer, befalede Protocol maa for Fremtiden, under Medvirkning af de af Forsamlingen valgte Secretairer, føres af tvende eller efter Fornødenhed flere af Os dertil udnævnte Medhjælpere. J 2. Disse Medhjælpere erholde hver især under Opholdet ved Forsamlingen i Diæter og Honorar 6 Rbd. Sølv daglig og i Godtgjørelse for Reiseomkostninger til og fra Samlingstedet 1 Rbd. 3 Mk. Sølv for Milen. J 3. Bemeldte Diæter og Honorar samt Godtgjørelse for Reiseomkostninger blive at indbefatte under de øvrige Provindsialstænderne vedkommende Udgifter og at udrede paa samme Maade som disse.
Viborger Samler, 1841-10-26
Den af Hr. D. Pontoppidan, Præst paa Fregatten Bellona, bebudede Reise til Sydamerika, er i disse Dage udkommet.
Viborger Samler, 1841-10-26
Ved Archiater Schönbergs Dødsfald var den Mærkelighed, at han 3 Dage forud selv bestemte sin Dødsstund, hvilken nøiagtig indtraf paa den Dag og Time, han havde sagt. – En Mand, der heri Byen lever af Commissionshandel, er falden paa den ulykkelige Jdee, at gjøre Jndgreb i det Holmbladske Monopol og indbringe fremmede Kort heri Landet: men han har været uheldig og er nu i Kbhavn bleven mulcteret paa 1000 Rbd. (1 Rbd. for hvert Spil, i Frederikssund paa 800 Rbd. og har nu en tredie Sag paa sig fra en anden Kant af Landet, foruden at Kortene ere blevne confiskerede. – Om kort Tid vil Kbhavn faae et siden den Kretschmerske Dandsebods Brand dybt følt Savn erstattet, idet der er givet Procurator, Kammerraad Ph. J. Knudsen og Værtshuusholder Rasmussen Tilladelse til at indrette et saadant Establissement i Dronningens Tvergade. Ældre Folk vide at fortælle mange Ulykker, som havde deres Udspring fra den førstnævnte Dandsebod. (Ah. Av.)
Viborger Samler, 1841-10-26
Atter har Høiesteret dømt endeel Bønder til Fængsel paa Vand og Brød for Bedragerie ved Tørvesalg. De gave Læssene Udseende af at indeholde flere Tørv, end de virkelig gjorde.
Viborger Samler, 1841-10-26
For nogen Tid siden insulterede den ved Nørreport posterede Skildvagt et Par fredelige Borgere her i Staden til den Grad, at de fandt sig beføiede til at indgive Klage. Commandanten foranstaltede strax Karlen hensat i Varetægtsarrest, og er han senere bleven idømt 20 Dages Vand= og Brød=Straf formedelst sin yderst inhumane Adfærd og formelige Overfald, hvortil han aldeles ingen Grund havde. (Fris.)¬
Viborger Samler, 1841-10-26
J Mandsminde har Søen, navnlig ved Kjøbenhavns Toldbod, ikke steget saa høit og saa pludseligt, som det i Fredags var Tilfældet. J Torsdags Aftes var Vand høiden 21 Tommer over daglig Vande og Morgenen derpaa, efter omtrent 10 Timers Forløb, var den stegen til 72 Tommer over daglig Vande, altsaa i den korte Tid 51 Tommer. Man vil sikkert spørge Oversvømmelser, som denne Vandhøide har foranlediget ved Kysten. (Ab. Av.)¬
Viborger Samler, 1841-10-26
J Kiel har nylig dannet sig en Committee, bestaaende, af Senator Lorenzen, Schweffel, Alotz, Eilers, Klemm, Actuar Olshausen, Prof. Hansen, Adv. Rathlev og Kammerjunker Neergaard, for at befordre Chausseeanlæget, nærmest fra Kiel til Eckernførde. (Kiel. Cspd.)
Viborger Samler, 1841-10-26
Handels- og Skibs=Efterretninger. Kjøbenhavn, den 23de October. J Kornhandelen er det her aldeles stille. - De høie Priser have foranlediget de Handlende til at henvende deres Opmærksomhed paa Riis i disse Dage er der bleven solgt 600 Fade af Hambros Riis(prima Sort) til 13 Mk. 8 s. Hmb. Bco. pr. 100 S. (uden Told). - Af St. Croix Sukker er der atter bleven solgt 120 Fade til 12 1/2 s. og 60 Fade til 12 1/2 Rbs. pr. B. (for toldet). (Holst.)
Viborger Samler, 1841-10-26
Priserne paa Rum og Sukker ere i de sidste Maaneder, paa Grund af den stærke Tilførsel, dalede saa betydeligt i Kbhavn, at de Handlende endog ere nødte til at sælge disse under Jndkjøbsprisen i Vestindien, og efter al Rimelighed ville Priserne gaae endnu lavere, da efter Forlydende en Vestfarer er underveis hertil med en betydelig Ladning.
Viborger Samler, 1841-10-26
Ogsaa Theepriserne ere i de sidste Dage dalede med nogle Skilling pr. Pd. (Flav.)Med Hensyn til Spørgsmaalet om Dyrkningen af Vaar rug, (see Nr. 172) yttrer en Anonym sig i "Berl. Tid. saaledes: "J Aarene fra 1780 til 1798 er det mig bekjendt at Vaarrug dyrkedes aarligt paa den vestlige Kant af Jylland under Navn af Walling; jeg tvivler ikke paa, at samme dyrkes der endnu i Omegnen af Ringkjøbing, ligesom jeg formoder, at samme Sædart dyrkes i Marsklandene paa Vestkysten af Hertugdømmene Slesvig og Holsteen. Brød af denne Slags Rug er meget godt, men falder lidt mørkladent."¬
Viborger Samler, 1841-10-26
J Tirsdags i forrige Uge ere 3 Jslandsfarere hjemkomne til Kjøbenhavn. (Da.) Jfølge Privatbrev fra St. Thomas af 28de August havde man Haab om en saa riig Høst, som man nogensinde kan mindes; men en halv eller fjerdedeel Times Orcan kan snart tilintetgjøre det Hele. Besynderligt, at en Orcan i Almindelighed bevæger sig meget langsomt, man kan saaledes f.Ex. med en saakaldet flan Kuling seile hurtigere end Orcanen fremrykker. (O. Th. Av.)
Viborger Samler, 1841-10-26
Ved allerhøieste Rescript af 16de f. M. er det paalagt det slesvig-holsteen-lauenborgske Cancelli at lade udarbeide et Udkast til en almindelig Vexelret for Hertugdømmerne, saa betimeligen, at det, efter at være foredraget Allerhøistsamme, kan forelægges de nærmest forestaaende Forsamlinger af Hertugdømmernes Provindsialstænder til allerunderdanigst Betænkning. – J Bankens Bestyrelsesmøde i Fredags blev vedtaget, at een af dens Directeurer med det første skal reise til Flensborg, for der at udsee en Bygning eller Grund til en ny Bygning for den vordende Filialbank. (Da.) For længere Tid siden sammentraadte, som bekjendt, Flensborg en Forening af 24 Kjøbmænd og Grosserere i den Hensigt at forhindre, at den ægte vestindiske Rom kom i Miscredit ved den i Flensborg fabrikerede eller forsatte, hvorfor Foreningens Medlemmer forpligtede sig til, ikke at forsætte den af dem indførte St. Croix Rom, under Straf af 100 Rbd. til Fattigkassen. En anonym Jndsender gjør nu i flensb. Ugeblad opmærksom paa, at een af Foreningens Medlemmer alligevel skal have tilsat 6 Fade St. Croix Rom med 140 Kander Vand. Anonymen beder om, at Sagen maa undersøges.
Viborger Samler, 1841-10-26
Hamborg-Altona Qvægmarked. Den 18de Octbr. vare 1114 Stkr. stort Hornqvæg paa Markedet; deraf solgtes 776 Stkr. Frederikshavn, d. 21de October. Den 18de om Aftenen omtr. Kl. 6 1/2 paaseilede Galeasen "Hermes, C. Sandstrøm, best. t. Calmar fra Stavanger, Fyrskibet "Trindelen, hvorved denne knækkede Sidstnævntes Bugspryd. En Matros reddede sig ombord i Fyrskibet, en anden Mand faaes at falde overbord. Om Galeasen senere er sjunken eller faaet Havn, er os ubekjendt; der er Sandsynlighed for at Galeasen har taget betydelig Skade. Den 21de neddrev paa Citadelspynten "Anian." A. M. Sanne, (der vilde søge Havnen i den stærke Storm med Ladning af Brædder. Skibet er senere kommen ud og bragt i Havnen i sjunken Tilstand, hvorfor det maa losse for at reparere. Et Skib er strandet ved Kandestederne; hvorom nærmere med næste Post skal blive meddeelt. (Ab. Av.)
Viborger Samler, 1841-10-26
Reisende med Dampskibet fra Aarhuus til Kallundborg, den 24de October: Grev Holck, Ridtmester v. Friis med Frue og 2 Døttre, Pastor Carstens, Agent Lützhøft, Kom. v. Essen og Agerup, Propr. Spendrup med Kone, Mægler Ditmer, Toldbetjent Rafn, Translateur Hee, Mad. Boesen med 2 Børn, Hr. E. Reck, Jfr. Aastrup, Forvalter Lange, Farver Kragh, Kbmd. v. Bergen, Strømpehandler Fjelrad, Godsforvalter Lunøe, Forpagter Neergaard, C. Spindler, C. Holck og N. Gram. Med Samme fra Aarhuus til Kallundborg, den 25de October: Lector J. Steenstrup med Kone og Svigermoder, Jfr. J.P. Steenstrup, Fru Justitsraadinde Hvidberg med Datter og Tjenestepige, Provst Obel, Fru Cancellieraadinde Olsen, Cand. juris J. B. Jespersen, Kjøbmand L. Busch, Cand. phill. Stabell, Madamerne Hansen og Krøver, Jfr. N. Olsen, Meierieforpagter Wildhardt, Snedkersvend N. Jørgensen, P. H. Henrichsen, S. C. Steenberg, Tjener P. L. Hein.
Viborger Samler, 1841-10-26
Med Dagvognen fra Aarhuus til Viborg, den 25de October: Hr. H. Hendriksen, Jfr. Neergaard, Hr. Jørgensen.
Viborger Samler, 1841-10-26
Døde. Kjøbenhavn: Secretair Jens Jørgen Hoppe; forhenværende Hørkræmmer Ole Ebbesen, 65 Aar; Student Adolph Fr. Schleppegrell, Ane Blandine Behrens, f. Dreves Bendix Salomon, 63 Aar; Caroline Fr. Rosenhoff, Høker Lars Hendrik Christensen, 42 Aar; Jacobine Skanke, f. Slangerup, 66 Aar; Skomagermester Andreas Nielsen Lindgreen, 67 Aar; Christen Jensen, 22 Aar. - Odense. Hermann Hendrich Christian Weeke, 21 Aar. - Møllegaard pr. Odense: Peter Christian Fr. Kock, 65 Aar. - Svendborg: Johanne Margrethe Petersen, f. Bech, 49 Aar. – Stougaard, Proprietair A. F. Mazanti, 52 Aar. - Lundgaard ved Hobroe, Søren Nielsen, 78 Aar.
Viborger Samler, 1841-10-26
Copulerede i Frederikshavns Kirke den 15de Octbr. Snedker Nicolay de Wolf og Jfr. Mariane Knudsen. Den 19de Propr. Hans Peter Frederik Koefoed og Jfr. Hansine A. Elene Høier. – J Tøndern den 15de: Amtmand Chr. v. Stemann og Frøken Sophie v. Krogh. - J Helsingøer d. 20de Tracteur Føns og Enkemadame Feldt.
Viborger Samler, 1841-10-26
AVERTISSEMENTS.
Viborger Samler, 1841-10-26
Skuespil i Viborg. Onsdagen den 27de October opføres: "Debutantindens Fader," Lystspil i 3 Acter, frit efter det Franske af Bayard og Theaulon. Derefter: "Nekruten, Vaudeville i 1 Act af Merle, Simonin og Ferdinand, oversat og localiceret af Th. Overskou. Skuepladsen er i Hr. Klubvært A. B. Friis's Sal. De almindelige Spilledage ere Søndag, Mandag, Onsdag og Fredag. P. J. Titchen.
Viborger Samler, 1841-10-26
Fedt Bedekjød, faaes Løverdagen den 30te d. M. og de paafølgende Løver dage indtil videre hos J. Thisted.
Viborger Samler, 1841-10-26
Efter Begjæring af Forstanderen for Randers Hospital, bliver det samme Hospital tilkommende Vederlag for Kongens Anpart Tiende pro 1841 af Thorning Sogn, nemlig: 48 Tdr. 3 Skpr. 1 1/2 Fdkr. Rug, 26 Tdr. 7 Skpr. 1 1/2 Fdkr. Bog og 43 Tdr. 7 Skpr. 3 1/2 Fdkr. Havre, stillet til Bortsalg ved Auction, der afholdes paa Herredernes Tingsted i Horup Fredagen den førstkommende 5te November og Formiddagen Kl. 10. Conditionerne ligge til Eftersyn her paa Contoiret. Lysgaard og Hids Herreders Contoir. Dalsgaard, den H. H. Holm. se 25de October 1811.
Viborger Samler, 1841-10-28
69 Aarg. No. 175.
Viborger Samler, 1841-10-28
Kongelig allern, privilegeret fra Stifts-Tidende. No Forsendes med Brevposten i Danmark og Hertugdømmerne. traoraarsafteraarsagererettester. October traoraarsafteraarsagererettester. Torsdagen den 28de October 1841. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1841-10-28
Udenlandske Efterretninger. Spanien. Siele vil vide, at Tuileriernes Ho haaber at blive enig med Hertugen af Wellington om at styrte Esparteros Regentskab samt ved Ophævelsen af flere Artikler i den nuværende Constitution at gjenoprette den kongelige Souverainitet.
Viborger Samler, 1841-10-28
Amsterdammer-Handelsblad melder, at Grev Requena- og Brigadeer Quiroga, hvilke det var lykkets at undkomme fra Madrid Natten mellem den 7de og 8de Octbr., ere paagrebne i Nærheden af Hovedstaden. General DiegLeon er ligeledes arresteret. Munagorri faldt i Kampen. Gen. Zurbano har ladet skyde 6 Partigængere, der vare faldne i hans Hænder. Provindsialdeputationen i den baskiske Provinds Vittoria har udsat en Priis paa denne Generals Hoved.
Viborger Samler, 1841-10-28
Fra Pau (Nedre Pyrenæernes Departement) meldes under 15de Octbr., at der dagligen indtræffe sammesteds spanske Flygtninger for at begive sig til Spanien; men at den franske Regjering negter dem Visa til at vende tilbage til Frankerig, og sender dem til Auch, Agen og andre Stæder. Antallet af de Jndivider, der førend de sidste Tildragelser ere ankomne paa spansk Gebeet, anslaaes til 4000 Morn. Chronicle indeholder og den spanske Jnsurrection en mærkelig Artikel, hvori det hedder, at Ludvig Philip bestandig har erklæret den engelske Regjering, at han paa ingen Maade vilde indlade sig i de spanske Anliggender. Desuagtet veed man, at det franske Hof har indledet Underhandlinger med Jnfanten Francisco, for at formaae denne til at renoncere paa enhver Fordring af hans Søn paa Dronningen af Spaniens Haand. Hertugen af Aumale skulde træde i hans Sted, Jnfantens Søn ægte Dronningens Søster, og Ludvig Philip besørge Udstyret. Jnfantens Tilhængere paastaae, at han ingensinde har villet indlade sig paa Ludvig Philips Forslag, men at det franske Hof desuagtet har stolet paa Eftergivenhed fra Jnfantens Side, Da Exaltados i Spanien kom til Statsroret, og Christine erklærede sig beredvillig til at opoffre Alt for det franske Hof, opstod der et Brud imellem Ludvig Philip og Jnfanten. Denne vilde vende tilbage til Spanien, og det franske Hof søgte forgjeves at bringe ham fra dette Forsæt. For – som det hedder – at kuldkaste det af Espartero og Jnfanten nærede Formælingsproject, er da den nu udbrudte Jnsurrection bragt istand, og Exregentindedronningen har høitidelig forpligtet sig til at formæle Dronningen med Hertugen af Anmale. Marie Christine vægrede sig imidlertid ved at paatage sig Omkostningerne (30 a 40,000 Lstrl.), der overtoges af det franske Hof. Af denne Sum har O'Donnell kun erholdt 6000 Lstrl., og Gen. Narvaez en ligesaa stor Sum. Disse Generaler have allerede udgivet de dem anviste Summer og forlange atter Pengeunderstøttelse. Senere har Exregentindedronningen fattet den Beslutning at komme Jnsurrectionen til Hielp, og i de sidste Dage ere store Summer afsendte til Bayonne, Pampeluna og Bilbao, dog med den befaling vel saa meget som muligt at tilstille Jnsurgenterne Vaaben, men derimod kun at levere dem de allernødvendigste Contanter. Narvaez har erklæret, at han forgjeves har forsøgt at bestikke Garnisonen i Cadix. Exregentindedronningens Jntendant har derfor begivet sig til London, for over Gibraltar at tilstille Narvaez 40,000 Lstrl., med hvilken Sum man haaber at det vil lykkes ham at insurgere hele Andalusien. Frankerig. Det nye Statslaan af 150 Mill. Fres. er tilslaaet Brødrene Rothschild, Baudon og Amede de St. Didier, samt Banquierhuset Hottinger & Comp.
Viborger Samler, 1841-10-28
Den af Journalen the Times meddeelte Efterretning om Marie Christines Svangerskab og Nedkomst har vakt den største Misfornøielse i Hötellet i rue des Corcelles. Man tilføier endog, at en af Dronning Christines Secretairer vil publicere i Journalen La Presse et formeligt Dementi. Vist er det, at Rygtet om hiin Nedkomst er i de sidste Dage meget accrediteret i Paris, og at man allerede talte derom, førend Artiklen meddeeltes i the Times.
Viborger Samler, 1841-10-28
Storbritannien og Jrland. Hofjournalen meddeler følgende Udnævnelser: Lord Cowley, Hertugen af Wellingtons Broder, er udnævnt til Gesandt ved det franske Hof, Lord Stuart de Rothesay til Gesandt ved Hoffet i St. Petersburg, Sir Strafford Canning til Gesandt i Constantinopel, Sir Robert Gordon til Gesandt, i Wien, og Lord Burgersh til overordentlig Gesandt og befuldmægtiget Minister ved Hoffet i Berlin.
Viborger Samler, 1841-10-28
Den høie Vandflod, der hjemsøgte London den 18de Octbr., var den største i de sidste 40 Aar. Flere Dage i Forveien herskede i London og dets Omegn en heftig Storm, der og har anrettet stor Skade paa de engelske Kyster. J Søndags steg denne Storm til en Orkan, og foraarsagede store Ødelæggelser langs med Themsens Bredder, først den 18de om Eftermiddagen naaede FloA den sin største Høide, da alle Bygninger, der stode umiddelbart ved Flodbredden, hjemsøgtes af en af de høieste Oversvømmelser, som man kan erindre sig; endog Spring floden i Aaret 1828 og Oversvømmelsen i Aaret 1821 naaede ikke en saadan Høide. Kl. 4 om Eftermiddagen stode de fleste af de lavtliggende Gader, der føre til Themsen, under Vand; Veien til Theemspolitiets Politiret kunde kun passeres ved Hjelp af Baade, paa hvilke de Anklagede og Vidnerne bleve transporterede.; kort efter stode 100 Gader under Vand, og Vandet trængte med saadan Hurtighed ind i mange Huse, at Kielderbeboerne havde Møie med at redde sig; flere gamle Personer tilsatte endog Livet. J Magazinerne i Nærheden, af Wapping og Shadwell ere store Varepartier beskadigede; den til Blackwall førende Jernbane var oversvømmet, saa at der maatte standses med Farten; hele den lave Deel af Westminster stod under Vand, og havde Parlementet været samlet, maatte Medlemmerne have afbenyttet Baade for komme til deres Forsamlingssale. Da det blev Aften, begyndte Vandet at falde og efterlod meget Dynd. Den anrettede Skade kan ikke nøiagtig bestemmes, den er imidlertid ikke ubetydelig, da endog flere paa Themsen liggende Skibe lede Havarie.
Viborger Samler, 1841-10-28
Jndenlandske Efterretninger.
Viborger Samler, 1841-10-28
Kjøbenhavn. Hs. Majestæt Dronningen ankom den 23de De om Aftenen Kl. 9 til Sorgenfri. (Da.)
Viborger Samler, 1841-10-28
Efter Rygte skal Hans Majestæt agte i Begyndelsen, af næste Maaned for nogle Dage at gjæste Frederiksborg paa en Jagttour. (Fredb. Av.)
Viborger Samler, 1841-10-28
Jfølge "Kbhp." skal Kronprindsens Hofstat have faaet Ordre til, for Eftertiden at tage stadigt Ophold i Kbh.
Viborger Samler, 1841-10-28
Extract af Parolbefalingen, den 25de Octbr. "Da Vor tjenstgjørende Generaladjutant, Oberst v. Ewald, ved Sygdom er forhindret fra at overtage sine Forretninger, saa skal Oberst v. Rømeling af Generalstaben. imidlertid fungere som Generaladjutant."¬
Viborger Samler, 1841-10-28
J Tirsdags otte Dage faaes Hs. Majestæts Adjutant Capt. Zahrtmann komme ud af Sorgenfri Slot med et Menneske, som han overgav til en Husar=Ordonants, der escorterede ham til Hovedvagten i Kjøbenhavn, for derfra at udleveres til Politiet. Grunden til at denne Person, der efter Forlydende skal være en Skræddersvend, vederfaredes denne Behandling, vides ikke med Vished; men Rygtet gaaer, at han flere Gange skal have søgt at trænge ind i Hs. Majestæts Audientsværelse paa Sorgenfrislot, og da han ikke med det Gode kunde holdes borte, tilsidst maatte bringes dertil med det Onde. (Ab. A.) Den paafaldende inqvisitoriske Brug, Politiretsassessor Selmer i længere Tid har gjort af den meget bekjendte Politiarrest No. 1, og hans protocolførende Fuldmægtig indgivne Klage over den Maade, hvorpaa Forhørerne forlangtes tilførte Protocollen, en Klage, der allerede tidligere har været reist mod Hr. S. af hans forrige Fuldmægtig, skal have foranlediget en Undersøgelse af hans Politi=Embedsførelse, der muligen vil lede til en større Humanitet for Eftertiden. (Rand. A.)
Viborger Samler, 1841-10-28
Theologisk Embedsexamen. Mandagen den 25de Octbr. Heise, Frederik Julius, Laudabilis. Baumann, Peter Anton Frederik, Haud illand. En forlod Exammen. Tirsdagen den 26de Octbr.: Christian Frederik Adolph Bahnson Laudabilis. 2de Non contemmendus.
Viborger Samler, 1841-10-28
J Søndags (d. 24de De) holdt Prof. Forchhammer et populairt Foredrag i den polytechniske Læreanstalts Læsesal over Jordskjælvet af 3die April d. A. J Løbet af Vinteren vil Hr. Prof. Forchhammer desuden holde 4 a 5 Foredrag over Danmarks geognostiske Forhold. Der vil desuden blive afholdt Forelæsninger over Brødplanterne i botanisk og chemisk Henseende af Prof. Schouw og Forchhammer; over Skovenes Rolle i Naturens Huusholdning og Menneskelivet, over de pompeianske Planter og over Skjælvplanten af Prof. Schouw. Hr. Mag. Pedersen vil holde Foredrag over Veirliget i afvigte Sommer. - J Selskabet for Naturlærens Udbredelse vil og ligesom foregaaende Vinter blive afholdt Søndags-Forelæsninger. De begynde Søndagen den 31te Octbr., paa hvilken Hr. Conferentsraad Ørsted vil give en almeenfattelig Fremstilling af de Naturlove, hvorefter Verdens systemets Bevægelser foregaae. Den hele Fremstilling vil være tilendebragt i 10 a 12 Foredrag og saavidt Sagens Natur tillader det, oplyste ved Forsøg. De af Selskabet foranstaltede Aftenforelæsninger ville tage deres Begyndelse i Midten af Novbr. Hr. Cand. polytech. Schjøtt, som i Vinter afholder Forelæsninger i Veile, er i disse Dage afgaaet til sin Bestemmelse.
Viborger Samler, 1841-10-28
J Anledning af Propositionerne om Danmarks Jndlemmelse i det tydske Forbund, hedder det i en Vise i "den Frisindede. "Til Tydskere vil Man os gjøre - Velan! lad det Vaabenbrud skee: Lad os hullede Stikbækner fore, Jstedetfor Løverne tre!" Som et Beviis paa, hvor kostbar Consumtionens Oppebørsel maa være, anfører Correspondenten til Loll. - F. Avis Følgende: Ved hver af Møllerne paa Kjøbenhavns Volde er der posteret en Skildvagt og en Toldbetjent. For at besætte en Skildvagtpost maa der holdes 12 Mand til Tjeneste, og, skjøndt det er vanskeligt, nøiagtigt at angive, hvad en Soldat koster, da Slidet paa Armaturen og Kasernerings-Udgifterne ikke nøie lade sig angive, troer han dog at komme Sandheden temmelig nær, naar han antager, at hver Mand koster Staten 60 Rbd. om Aaret, det er for 12 Mand 720 Rbd., og da en Toldbetjents laveste Lønning er 500 Rbd., koster altsaa Oppebørselen af Consumtionen for hver af Kjøbenhavns Møller 1220 Rbd. om Aaret. Hvormeget Brutto-Consumtionen af en Mølle er, er ham ubekiendt, men han antager, at ved Fleertallet af dem maae Omkostningerne ved Oppebørsen i det mindste udgjøre 50 pCt. af Jndtægten, om ikke meere.
Viborger Samler, 1841-10-28
Det glæder os at kunne berette, at man fra Begyndelsen af afvigte August Maaned har gjort Forsøg paa at beskjæftige Fangerne i Politiarresten, og at dette Foretagende, som er aldeles frivilligt, efter Tilsyneladende vil have god Fremgang. Skjøndt flere Omstændigheder, i Særdeleshed det indskrænkede Locale, hidtil have før budt at udstrække Virksomheden saa vidt som man ønskede, har man dog allerede bragt det dertil, at omtrent Halvdelen af Fangerne er sat i Arbeide, Mandfolkene ved Uldspind, og Fruentimmerne ved Strikning og Linnedspind. (B. T.)J Løverdags Nat mellem Kl. 12-1 vækkedes Hovedstadens Jndbyggere af Brandallarm. Det var atter Hr. Grosserer Heymann, der var saa heldig, at den ham tilhørende, for kort Tid siden afbrændte og gjenopførte Gaard Nr. 110 i Pilestræde, var Gjenstanden for en dog mislykket Jldspaasættelse. Nogle Tjenestefolk i Gaardens øverste Etage, der endnu ikke vare gaaede til Sengs, men beskjæftigede med Huusgierning, bemærkede strax Jlden, der var udbrudt paa Loftet i en Sidebygning, og efterat de havde gjort Anskrig og Flere vare komne til blev man strax Herre over Jlden, der var antændt i noget Halm, Tougstumper, Svovlstikker og deslige brændbare Sager, der vare spredte over Gulvet i et Loftsrum, udenfor hvilket der fandtes et Foderloft. Denne tilfældige Omstændighed, at Husets Folk endnu ikke vare gaaede til Sengs, har saaledes tilintetgjort de frække Brandstifteres Plan, og forhindret en Jldsvaade, der kunde være bleven meget farlig. Skjøndt det var aldeles øiensynligt, at Jlden var paasat, har det dog endnu ikke lykkedes vort aarvaagne og virksomme Politi at udfinde nogen tistrækkelig Mistanke til Brandstifterens Person. Det maa i Sandhed være uheldigt for en Huuseier saaledes oftere at blive hjemsøgt af Jldsvaade; thi Leiere maae dog tilsidst blive afskrækkede for at tage Bopæl paa et saadant Sted, og vi kunne derfor ikke andet end beklage Hr. Hey mann i Anledning af denne Skjæbnens Tilskikkelse. (Da.)
Viborger Samler, 1841-10-28
Paa den første Trækningsdag af det 94de Lotteries 6te Classe ere følgende af de større Gevinster udkomne saaledes: 10,000 Rbd. hos Coll. Berendt i Kbhvn., 4000 paa Lotteriets Lodder, 3000 hos Coll. Bonnesen i Odense, 3000 hos Coll. Jansen i Kbhvn., 3000 paa Lotteriets Lodder, 2000 hos M. Jordt i Flensborg, 2000 hos Coll. Lev i Kbhvn, 2 a 2000 paa Lotteriets Lodder, 1000 hos M. Cohen i Kbhvn., 1000 hos Coll. Andkiær i Rudkjøbing, 1000 hos M. Mitchel i Kbhvn., 1000 hos Coll. Moses i Oldesloe og 5 a 1000 paa Lotteriets Lodder. (Af de mindre Gevinster kom tvende til Viborg, nemlig: 100 Rbd. paa Amben 26274 og 50 Rbd. paa Amben22,204) - De udkomne Bagtal ere: 105. 107. 111. 112. Kammerraad Drewsen agter selv at gjøre et Forsøg i det Store med Silkeavl paa hans Eiendom Strandmøllen.
Viborger Samler, 1841-10-28
J Helsingør agter en Hr. C. Wiberg at oprette en Sangforening.